1. jaanuar 2007 . Veel eilsest õhtust. Pärast õhtusööki, mille põhikomponendiks oli taas maitsev kartulipuder, ainult seekord  praesibulatega, OM restoranis (või meisterkokaga välisööklas, kuidas võtta), mille ümber sebisid kerjused ja purelesid koerad, siirdusin uuesti Mahabodhi templisse, mis oli uhkesti valgustatud. Valjuhäälditest kaikus püha mantra. Kõikjal viibis erinevat värvi rõivastes munki, kellest mõned istusid templi ees või bodhipuu juures ja lugesid pühi tekste, teised mediteerisid või jalutasid niisama, mõned tegid aga templi ...